קשת אינטרנשיונל

קשת אינטרנשיונל (ראשי תיבות באנגלית: KI) היא הזרוע הבין-לאומית של שידורי קשת, העוסקת במכירת והפקת תכנים מחוץ לישראל. הוקמה בשנת 2012 והחל מינואר 2023 עומדת בראשה המנכ"לית קרן שחר. החברה מדורגת כאחת מ-3 ספקיות התוכן הבין-לאומיות הזרות הגדולות לשוק האמריקאי, ובין 10 חברות ההפצה לטלוויזיה המובילות בעולם. בשנת 2011, החלה קשת לפעול בעולם. באוקטובר 2011, סדרת הדרמה זוכת פרסי גלובוס הזהב והאמי "הומלנד" (במקור: "חטופים" של קשת), הושקה בארצות הברית ברשת הכבלים Showtime והמשיכה ל-7 עונות. שר הכלכלה והתעשייה לשנת 2012, שלום שמחון, בירך את קשת על זכייתה של "הומלנד" באמי ואמר כי "הזכייה מהווה הישג חשוב לתעשיית הטלוויזיה הישראלית והוכחה כי לישראל יש מה להציע גם בתחום הזה". בדצמבר 2019, New York Times בחר במקום הראשון ברשימת הסדרות הבין-לאומיות של העשור את "חטופים" של קשת בגרסתה המקורית בעברית. משנת 2015, קשת איטרנשיונל מפעילה בלוס אנג'לס את Keshet Studios, אולפנים הפועלים בשיתוף פעולה עם רשתות שידור אמריקאיות. בשנת 2016, זכתה קשת באות לשכת המסחר ישראל-ארצות הברית, במעמד נשיא המדינה, ראובן ריבלין ושגריר ארצות הברית בישראל, דן שפירו. בנימוקי הלשכה להענקת האות לקשת נאמר כי "קשת זכתה בשל פריצת הדרך התרבותית ושבירת תקרת הזכוכית במכירת תוכניות ומיזמים טלוויזיוניים ישראליים לשוק הבין-לאומי בכלל והאמריקאי בפרט". באותה שנה, פורסם כי קשת ו-HBO יפיקו יחד סדרה. באוגוסט 2019 היא עלתה לשידור בפלטפורמות HBO בישראל ובעולם תחת השם "הנערים". ב-29 באפריל 2020, זכתה "הנערים" בפרס הדרמה הטובה ביותר וב-13 פרסים נוספים בטקס פרסי האקדמיה הישראלית לטלוויזיה. בינואר 2020, פורסם כי קשת סטודיוס עובדת על שלושה פרויקטים חדשים: תפיק פיילוט לסדרה עבור NBC, תפתח דרמה עם זוכי האוסקר גיא נתיב וג'יימי ריי ניומן, וכן תפתח יחד עם HBO דרמה המתבססת על רב המכר "השכם להורגו" של רונן ברגמן, אליה מצטרף ככותב ובמאי יובל אדלר. קשת מכרה שורת סדרות מקור ישראליות שלה לגופי שידור אמריקאים, מהן הופקו רימייקים (גרסאות מקומיות), כמו "להיות איתה" ברשת ABC ו"סברי מרנן" ברשת TBS. בנוסף, קשת אינטרנשיונל מפתחת סדרות אמריקאיות, מפיקה אותן ומביאה אותן לשידור – בשנת 2017, שתי סדרות של קשת אינטרנשיונל שודרו בארצות הברית: The Brave ב-NBC ו-Wisdom of Crowds (המבוססת על רעיון שהגו דרור משעני ושירה חדד) ב-CBS, ואילו בשנת 2019, פורסם כי פיילוט אמריקאי של קשת תחת השם "לינקולן" אושר לסדרה ברשת ABC. בפברואר 2020, חודש הסכם התוכן בין קשת סטודיוס לענקית האמריקאית יוניברסל טלויז'ן זו הפעם השלישית ברציפות. בגזרת בריטניה, בשנת 2012, פתחה קשת את Keshet UK, שלוחתה הבריטית בלונדון. בשנת 2014, רשת BBC הבריטית רכשה את הסדרה "פלפלים צהובים" של קשת לעיבוד מקומי, ושידרה אותה במשך 3 עונות. בין ההצלחות הישראליות הבולטות הנוספות של החברה בבריטניה: בשנת 2016, הסדרות "להיות איתה" של קשת ו"ג'וני ואבירי הגליל" של yes שמופצת על ידי קשת, נמכרו בגרסתן המקורית בעברית לשירות ה-VOD של ערוץ 4, והגרסה הבריטית (רימייק) ל"מסודרים" ששודרה באותה שנה ב-Channel 4, נמכרה לנטפליקס העולמית. בשנת 2018 רכשה קשת את מניות הרוב בקבוצת המדיה הבריטית Greenbird. בספטמבר 2019 פורסם כי הדרמה "משפטה של כריסטין קילר" אשר הופקה עבור BBC ONE הבריטי בהשקעת קרן השקעות של קשת, תוצג בפסטיבל MIPCOM. כחלק מפעילותה בגרמניה, בשנת 2017 רכשה קשת אינטרנשיונל את חברת ההפקה הגרמנית Tresor TV והפכה אותה לשלוחת החברה בגרמניה. בתחום הקולנוע, מפעילה קשת אינטרנשיונל חטיבת קולנוע, בראשה עומדות עדי עזרוני ומנדי תגר (מנדי תג'ר-ברוקי). סרטה הראשון של קשת אינטרנשיונל באורך מלא, The Sound of Silence, נרכש על ידי חברת סוני לפני הפרמיירה שלו בפסטיבל הסרטים סאנדנס בשנת 2019. סרטה השני, "Save Yourselves!", נבחר גם הוא לפסטיבל סאנדאנס 2020. ב-25 בדצמבר 2019 פורסם כי קשת אינטרנשיונל וחברת ההפקה של גל גדות ובעלה ירון ורסנו חוברות על מנת להפיק סרט בארצות הברית לספר "גדר חיה" מאת דורית רביניאן, המתאר רומן בין גבר פלסטיני-מוסלמי לאישה יהודייה-ישראלית. באתר סרוגים נטען "כי מלבד בעיית ההתבוללות, בספר מוצגים חיילי צה"ל כפושעי מלחמה סאדיסטים שמושווים לחמאס וכינויה של מדינת ישראל כ"כיבוש". בנוסף להפצת תכניה של קשת הישראלית, קשת אינטרנשיונל גם מוכרת תכנים של חברות תוכן אחרות, ישראליות וזרות; מפתחת ומפיקה גרסאות מקומיות לפורמטים טלוויזיוניים; ומפתחת ומפיקה סדרות של יוצרים ישראלים מחוץ לישראל. כך למשל, בפברואר 2021 פורסם על קו פרודוקציה ראשונה מסוגה של קשת אינטרנשיונל, נטפליקס העולמית והערוץ הבלגי VRT; יובל יפת ורותם שמיר, יוצרי "השוטרים", בדרמת פשע בין-לאומית חדשה בשם "יהלומים". מנכ"ל קשת, אבי ניר, יזם ופתח את הכנס הבין-לאומי השנתי של קשת לחדשנות בטלוויזיה, INTV, אשר נערך בירושלים מאז שנת 2012. בכנס בן היומיים משתתפים מדי שנה בכירי תעשיית התוכן, הבידור, החדשנות והטלוויזיה הבין-לאומית ועוסקים במגמות המובילות בעתידה של תעשיית התוכן העולמית. הכנס נערך שש פעמים, כאשר האחרון נערך במרץ 2019. לאורך השנים, השתתפו בכנס INTV בכירי התעשייה העולמית, בהם נשיא HBO ריצ'רד פלפלר, נשיא NBC בוב גרינבלט, נשיא CNN ג'ף צוקר, נשיאת FOX דנה וולדן, סגנית נשיא התוכן המקורי בנטפליקס סינדי הולנד, סגנית נשיא CNN איימי אנטליס, נשיא CBS NEWS דייוויד רודס, נשיא פירמת הפרסום העולמית מק'קאן האריס דיימונד, הסוכן האמריקאי ארי עמנואל, השחקן יו לורי, יוצר "משפחת סימפסון" מקס פרוס, תסריטאית הסדרה "בנות" תמי זגהר, מפיק "משפחת קרדשיאן" גיל גולדשיין ונוספים. במסגרת הכנס, נפגשו האורחים הבין-לאומיים עם נשיא המדינה לשעבר שמעון פרס ועם נשיא המדינה ראובן ריבלין, וכן נערכו אירועי בכורה עולמיים לסדרות ישראליות בין-לאומיות כמו "דיג" ו"אוטונומיות". בין תוכניות קשת הישראליות שנמכרו והופצו בעולם על ידי קשת אינטרנשיונל: חטופים (Homeland/PoW) – משנת 2011 משודרת הסדרה ברימייק האמריקאי "הומלנד" ברשת Showtime האמריקאית שזכתה בפרסי גלובוס הזהב ואמי. הגרסה המקורית בעברית זכתה בגראנד פרייז בטקס פרסי הדרמה בסאול, והייתה לסדרה הישראלית הראשונה ששודרה בפלטפורמת הסטרימינג הולו ובערוץ Sky Arts הבריטי. זכויות ההפקה נמכרו גם לרוסיה, טורקיה, מקסיקו וקוריאה. בשנת 2018 שודרו בהודו שתי עונות של רימייק הודי, המתפרס על פני 110 פרקים ואשר זכה בחמישה פרסי ABBY, וכן נמכרו העונות בגרסה המקורית בעברית לפלטפורמת התוכן ההודית TATA SKY. בדצמבר 2019, הניו יורק טיימס בחר במקום הראשון ברשימת הסדרות הבין-לאומיות הטובות של העשור את "חטופים" בגרסתה המקורית בעברית. הנערים (Our Boys) – הפקה משותפת של קשת ו-HBO שהייתה לסדרה הראשונה דוברת העברית וערבית של HBO. נמכרה ושודרה בשנת 2019 בישראל בפלטפורמות yes, HOT, סלקום TV ופרטנר TV, וכן בערוצי HBO בארצות הברית, אירופה ואמריקה הלטינית. נמכרה לשידור גם בערוץ CANAL+ הצרפתי. בטור מיוחד שפורסם באותה שנה ב"ניו יורקר", כתבה מבקרת הטלוויזיה זוכת הפוליצר אמילי נוסבאום, כי "הנערים" מצליחה לעורר רגשית מבלי להציע תקוות שווא – הישג נדיר אפילו בדרמות הטובות ביותר." באותה שנה, הסדרה נכנסה לעשירייה היוקרתית של הניו יורק טיימס – לסדרות הבין-לאומיות הטובות ביותר לשנת 2019, וזכתה גם לציון לשבח ברשימת הסדרות הבין-לאומיות הטובות ביותר של העשור. זוכת פרס הדרמה הטובה ביותר ו-13 פרסים נוספים מהאקדמיה הישראלית לטלוויזיה. להיות איתה (The Baker and the Beauty) – בשנת 2017 נמכרה בגרסתה המקורית בעברית לאמזון להפצה בכ-200 טריטוריות, וכן שודרה כך באנגליה בשירות ה-VOD של Channel 4. בשנת 2018 עלתה בנטפליקס בישראל. בחודש מאי 2019 אושר לסדרה פיילוט לרימייק אמריקאי עבור רשת הברודקאסט האמריקאית ABC. בינואר 2020, הושק הרימייק האמריקאי במסיבת עיתונאים בארצות הברית, שם נחשף גם הטריילר הרשמי. את הגרסה האמריקאית, שעלתה ב-ABC ב-13 באפריל 2020 ברצועת הפריים טיים וזכתה לביקורות טובות והד תקשורתי, ביים דייוויד פרנקל ("השטן לובשת פראדה") והיא הופקה על ידי יוניברסל טלוויז'ן, ABC Studios ו-Keshet Studios. המפיקים האחראים מטעם קשת הם אבי ניר, אלון שטרוזמן, רייצ'ל קפלן ופיטר טרגוט. במאי 2020, "להיות איתה" בגרסת ABC נמכרה לפלטפורמת הסטרימינג האוסטרלית Stan, ובגרסתה הישראלית לערוץ Planet TV הסלובני. לצד ארצות הברית, נמכרה הסדרה להפקת רימייקים ביוון, הולנד, רוסיה, הודו וברזיל. בהולנד, שודרה ברימייק הולנדי ב-NET5; ברוסיה, שודרה ברימייק רוסי בקיץ 2019 בערוץ CTC; בהודו, נמצאת בהפקה עבור פלטפורמת VIU. בשבילה גיבורים עפים (When Heroes Fly/Echo 3) – הדרמה הנצפית בישראל ב-2018 זכתה טרם שידורה בפרס הסדרה הטובה ביותר בפסטיבל קאן. נמכרה לנטפליקס העולמית וזמינה מתחילת 2019 ל-139 מיליון מנויי הפלטפורמה בגרסתה המקורית בעברית. ביולי 2020 פורסם כי "בשבילה גיבורים עפים" נמכרה לאפל TV+ לרימייק בין-לאומי שיופק על ידי קשת אינטרנשיונל. כפולים (False Flag/Suspicion) – עונתה הראשונה של הדרמה שהייתה לנצפית בתולדות הטלוויזיה בישראל נמכרה טרם שידורה לרשת FOX לשידור בכ-120 מדינות, ושודרה בהן בגרסתה המקורית בעברית. בבריטניה, שודרה מול "משחקי הכס" וזכתה לשבחי המבקרים. כמו כן, נמכרה ל-CANNAL+ הצרפתי ולפלטפורמת הסטרימינג הולו, וכן הוזמנה לאדפטציה ברוסית עבור הערוץ NTV. שתי העונות הוקרנו בפסטיבל ברלין, וכן זכתה "כפולים" בפרס בחירת הקהל בפסטיבל סיריס מאניה הצרפתי. העונה השנייה נמכרה גם היא ל-FOX ומשודרת בערוציה הבין-לאומיים. בשנת 2019, נמכרה הסדרה על ידי קשת אינטרנשיונל ל"אפל" העולמית לרימייק בין-לאומי. במרץ 2020, פורסם כי אומה תורמן, השחקנית זוכת פרס גלובוס הזהב ("ספרות זולה", "קיל ביל") לוהקה לתפקיד הראשי ברימייק; העלילה הישראלית המקורית תעובד לסיפור בין-לאומי המתרחש באירופה ובארצות הברית; הרימייק מופק על ידי Keshet Productions, זרוע ההפקה הבריטית של קשת אינטרנשיונל. במאי 2020, "כפולים" בגרסתה המקורית נמכרה ל-TV4 בשוודיה ול-SBS באוסטרליה. פלפלים צהובים (The A Word) – בשנת 2011, שני פרקים של "פלפלים צהובים" הישראלית הוקרנו באו"ם לציון יום המודעות לאוטיזם. בשנת 2014, הסדרה נמכרה על ידי קשת אינטרנשיונל ל-BBC והופקה בשיתוף זרוע ההפקה הבריטית שלה, ברימייק הבריטי המצליח "The A Word" ששודר במהלך שלוש עונות בפריים טיים של BBC ONE. העונה השלישית עלתה במאי 2020. באותו חודש, הגרסה הבריטית נמכרה ל-SundanceTV בארצות הברית, YLE בפינלנד ו-BBC FIRST באוסטרליה. הגרסה הבריטית נמכרה בכ-80 טריטוריות. בין היתר, עלתה בערוץ הכבלים האמריקאי "Sundance", ולהשקת הסדרה נרתם גם ארגון האוטיסטים בארצות הברית. גרסה מקומיות של "פלפלים צהובים" הופקה גם ביוון וזכויות ההפקה נמכרו גם למקסיקו. לפי פרסומים בחו"ל, קשת סטודיוס, זרוע ההפקה האמריקאית של קשת אינטרנשיונל, מפתחת אדפטציה אמריקאית לסדרה. בפברואר 2020 פורסם כי תאגיד השידור הציבורי ההולנדי EO הזמין גם הוא מקשת אינטרנשיונל אדפטציה מקומית. באוגוסט 2020 פורסם כי לאחר שלוש עונות, "פלפלים צהובים" של קשת בגרסתה הבריטית תקבל ספין אוף של BBC – הרשת הבריטית הזמינה הפקת סדרה חדשה על הדמויות ראלף וקייטי בהפקת הזרוע הבריטית של קשת אינטרנשיונל, אשר יתמקד בהמשך סיפור אהבתם של זוג עם תסמונת דאון. מנכ"ל קשת אבי ניר ויוצרת "פלפלים צהובים" הישראלית קרן מרגלית יהיו בין המפיקים בפועל. העונה הראשונה של פלפלים צהובים בגרסתה ההולנדית עלתה בספטמבר 2020 ומשודרת בתאגיד השידור הציבורי ההולנדי NPO. נערכו לה עיבודים מקומיים. סטוקהולם (Unter Freunden Stirbt Man Nicht) – באוגוסט 2020, יצאה לצילומים גרסתה הגרמנית של המיני-סדרה. על הפצתה הבין-לאומית של הסדרה אמונה קשת אינטרנשיונל, והגרסה הגרמנית היא בהפקת Keshet Tresor Fiction – מחלקת הדרמה בחברת ההפקה הגרמנית טרזור שנרכשה על ידי קשת אינטרנשיונל ב-2017. מסודרים (Loaded) – גרסתה הבריטית של הסדרה שודרה ב-Channel 4 הבריטי ובערוץ AMC האמריקאי, וכן נמכרה לנטפליקס העולמית. אדפטציות מקומיות בסין ובמקסיקו נמצאות בפיתוח. רמזור (Traffic Light) – זכתה בפרס אמי לסדרה הקומית הזרה הטובה ביותר ב-2010. כ-400 פרקים ברימייקים מקומיים שודרו ברחבי העולם, בין היתר בארצות הברית – בערוץ FOX, ברוסיה – במשך 10 עונות בערוצים CTC ו-Че, בליטא בערוץ TV3, וביוון בערוץ Open TV. סברי מרנן (Your Family or Mine) – נמכרה ושודרה באדפטציות מקומיות בארצות הברית וביוון. בארצות הברית, דורגה במקום השלישי בתקופה שידורה ב-TBS, אחרי "המפץ הגדול" ו"איש משפחה"; ביוון, שודרה במשך חמש עונות. האקס המיתולוגי (The Ex List) – הסדרה הישראלית בכיכובה של טלי שרון נמכרה לאולפני פוקס, אשר הפיקו את התוכנית עבור רשת CBS האמריקאית. בטיפול (In Treatment) – פורמט הסדרה, אשר קשת שותפה בהפקתה יחד עם חברת הכבלים HOT, נמכר לרשת הכבלים האמריקאית HBO והופק בגרסה אמריקאית. כיפת ברזל, סטוקהולם, אוטונומיות – בשנת 2019, פלטפורמת הבידור האמריקנית "טופיק" של פירסט לוק מדיה רכשה מקשת אינטרנשיונל את שלוש הסדרות לשידור לקהל אמריקאי וקנדי בגרסת המקור הישראלית בעברית: "כיפת ברזל" – הדרמה של קשת על שילוב חרדים בצה"ל, "סטוקהולם" – קו פרודוקציה של קשת 12 וכאן 11, ו"אוטונומיות" – קו פרודוקציה של קשת ו-HOT. יהלומים – סדרה ישראלית-בלגית שנמכרה לנטפליקס והקרנתה מתוכננת לשנת 2022. הכספת – הפורמט הראשון של קשת שנמכר מחוץ לישראל היה השעשועון שיצרו ארז טל, אורי גרוס ורות ניסן. הפורמט נמכר לערוצים זרים בכ-20 מדינות וזכה להצלחה גדולה. הכוכב הבא (Rising Star) – הפורמט הישראלי של קשת וטדי הפקות נמכר לכ-30 טריטוריות ברחבי העולם והופק בכ-15 מדינות. כ-300 פרקים של "הכוכב הבא" שודרו, ונסבפרו כ-200 מיליון הצבעות צופים. בית ספר למוסיקה (Master Class) – הפורמט הישראלי של קשת וטדי הפקות נרכש לשידור בחמש טריטוריות, בהן אורוגוואי (Teledoce), הונגריה (TV2) וסין (BTV) – בשלושתן שודר במשך שלוש עונות. התוכנית עלתה באדפטציה מקומית גם בווייטנאם במהלך שנת 2018. במרץ 2019, נמכר פורמט המוזיקה לרשת הטלוויזיה הגיאורגית Rustavi. רק רוצים לרקוד (Masters of Dance) – ריאליטי הריקודים שיצרו קשת וטדי הפקות, נמכר בשנת 2018 למספר מדינות, בהן גרמניה, וייטנאם, נורווגיה, ספרד ופולין. הושק בדצמבר 2018 בגרסתו המקומית בגרמניה בערוץ ProSieben, כאשר הופק על ידי חברת Tresor TV הגרמנית, שנרכשה על ידי קשת בשנת 2017. אביב או אייל (Showdown) – במרץ 2019, נמכר פורמט המוזיקה של קשת וטדי הפקות לרשת הטלוויזיה הגיאורגית Rustavi להפקה עבור ערוץ הטלוויזיה Rustavi 2, אשר משודר בלוויין במדינות נוספות באירופה, ברוסיה ובמזרח התיכון בום (BOOM) – אחד הפורמטים המצליחים ביותר של קשת אינטרנשיונל, שנמכר עד כה ל-20 טריטוריות מסביב לעולם, עם שידור כ-2,300 פרקים. הפורמט דורג ב-2018 במקום הרביעי בעולם ברשימת 30 הפורמטים החדשים המבטיחים של K7, מגזין המדיה הבין-לאומי המסקר את הטרנדים בשוק הטלוויזיה והווידאו. בפברואר 2021, פורסם כי השעשועון הישראלי הגיע עד איראן; ערוץ טלוויזיה פרסי הציג העתק כמעט-זהה לפורמט. לאהוב את אנה (12 Steps To Love) – פורמט הדוקו ריאליטי ששודר בקשת 12 בנובמבר 2018 בכיכובה של אנה ארונוב נמכר לרשת NET5 ההולנדית. באדפטציה ההולנדית שעלתה בערוץ משתתפת המוזיקאית איריס הונד (Iris Hond), ידוענית מקומית. אורי גלר מחפש את היורש – הפורמט, אשר שודר בישראל בשנת 2006 וזכה להצלחה, נמכר למספר חברות הפקה מחוץ לישראל, בהן NBC. נראה אותך – פורמט השעשועון הקומי של קשת, שיצר יגאל שילון בהפקת אולפני הרצליה ושודר בקשת בין השנים 2010–2015 בהגשת אבי נוסבאום ושי גולדשטיין, נמכר בין השנים 2010–2020 לעשרות מדינות תחת השם Deal With It, ושודר ברבות מהן, בין היתר בטורקיה, קנדה, גרמניה, יוון, רומניה, ברזיל ופרו. ב-2013, עלה השעשועון באדפטציה אמריקאית ברשת TBS, וזכה להצלחה, כשבפרק ההשקה צפו כ-2 מיליון איש. ב-2019, עלה בגרסה איטלקית ב-Canale Nove, בגרסה אסטונית ב-Kanal 2, ובגרסה סלובנית ב-Planet TV. בינואר 2020, הפורמט הופק ושודר בעונה חדשה לאחר מספר שנים בערוץ Televisa המקסיקני. אתר האינטרנט הרשמי של קשת אינטרנשיונל (באנגלית) קשת אינטרנשיונל, ברשת החברתית פייסבוק קשת אינטרנשיונל, ברשת החברתית אקס (טוויטר) קשת אינטרנשיונל, ברשת החברתית אינסטגרם קשת אינטרנשיונל, ברשת החברתית LinkedIn אלכסנדר כץ, KI רכשה חברת הפקות גרמנית - ותפעיל שלוחה מקומית, באתר אייס, 3 באפריל 2017 וואלה ברנז'ה‏, קשת הופכת לבעלת השליטה בחברת ההחזקות הבריטית Greenbird, באתר וואלה, 12 במרץ 2018 הזוכה הגדולה של אמי 2012: "הומלנד", באתר ynet, 24 בספטמבר 2012 לי-אור אברבך, ‏הישג ישראלי: "הומלנד" המבוססת על "חטופים" זכתה בפרס האמי, באתר גלובס, 24 בספטמבר 2012 מערכת tvbee, ‏"חטופים" של קשת היא הסדרה הזרה הטובה ביותר של העשור, באתר ‏מאקו‏, 21 בדצמבר 2019 עדי דברת, הוכרזו זוכות אות לשכת המסחר ישראל-ארה"ב לשנת 2016, באתר TheMarker‏, 31 באוקטובר 2016 יונתן כיתאין, ‏קשת ו-HBO יפיקו יחד סדרה שתעסוק בחטיפת שלושת הנערים, באתר גלובס, 5 באוקטובר 2016 הילדים של כולנו, באתר ynet, ‏16 באוגוסט 2019 רן בוקר, "הנערים" זכתה בטקס פרסי האקדמיה לטלוויזיה, באתר ynet, 29 באפריל 2020 פרסי האקדמיה לטלוויזיה: "הנערים" היא סדרת הדרמה הטובה ביותר, באתר ‏מאקו‏, 29 באפריל 2020 איתי שטרן, "הנערים" היא הזוכה הגדולה בטקס פרסי האקדמיה לטלוויזיה, באתר הארץ, 29 באפריל 2020 יוני קמפינסקי, קשת ו-HBO מפתחים סדרת דרמה על חיסולו של עימאד מורנייה, באתר ערוץ 7, 19 בינואר 2020 נתי טוקר, פיילוטים לסדרות קשת - בשלוש רשתות גדולות בארה"ב, באתר TheMarker‏, 13 בפברואר 2017 By AMY SPIRO, Keshet co-production 'Lincoln' also picked up at NBC, The Jerusalem Post, ‏13 במאי 2019 ארנולד נטייב, שיתוף הפעולה הבינלאומי נמשך, קשת 12 חתמה על חוזה עם יוניברסל טלויז'ן, באתר אייס, 3 בפברואר 2021 ליהיא גלמן רם, עושים אמריקה: חודש הסכם התוכן בין קשת סטודיוס ליוניברסל טלויז'ן, באתר כסית, ‏3 בפברואר 2021 Arutz Sheva Staff, Israel's Keshet Studios inks deal with Universal Television, Israel National News איתי שטרן, ערוץ 4 הבריטי קנה את הסדרות "להיות איתה" ו"ג'וני ואבירי הגליל", באתר הארץ, 6 באפריל 2016 מיה מנע‏, "מסודרים" נמכרה ל-CHANNEL 4 באנגליה, באתר וואלה, 14 בינואר 2016 ענת ביין-לובוביץ', ‏פרס למנכ"ל קשת אבי ניר בפסטיבל MIPCOM, באתר גלובס, 15 באוקטובר 2018 אלכסנדר כץ, לידיעת נתניהו: קשת אינטרנשיונל תציג את 'הנערים' ביריד מיפ, באתר אייס, 24 בספטמבר 2019 אלכסנדר כץ, KI רכשה חברת הפקות גרמנית - ותפעיל שלוחה מקומית, באתר אייס, 3 באפריל 2017 מאיה כהן, "הסיפור הבלתי נראה": המיצג של עדי עזרוני, באתר ישראל היום, 6 בנובמבר 2019 The Sound of Silence (2019), IMDB גל גדות תפיק עם קשת סרט על הספר "גדר חיה", באתר "סרוגים", 24 בדצמבר 2019 איתי שטרן, "גדר חיה" יהפוך לסרט אמריקאי בהפקת גל גדות ו"קשת", באתר הארץ, 24 בדצמבר 2019 איתי שטרן, יוצרי "השוטרים" מפתחים סדרה חדשה עבור נטפליקס, באתר הארץ, 18 בפברואר 2021 אמיר טייג, כנס INTV: "תפקידנו הוא לספר סיפור טוב, ללא קשר לטכנולוגיה", באתר TheMarker‏, 11 בנובמבר 2012 וואלה ברנז'ה‏, אבי ניר מארח: כנס INTV של קשת יוצא לדרך - לראשונה כערוץ עצמאי, באתר וואלה, 21 בנובמבר 2017 מערכת tvbee, ‏כנס INTV 2019: כל השמות והדוברים, באתר ‏מאקו‏, 20 בדצמבר 2018 דוד אברהם‏, נשיא HBO על גרעין ההצלחה: "ייצוג אמנותי למגוון של קולות", באתר וואלה, 15 במרץ 2015 לי-אור אברבך, ‏ניר ברקת: "נייצר תמריצים כדי להביא הפקות בינלאומיות לארץ", באתר גלובס, 5 בנובמבר 2013 יונתן כיתאין, ‏"לו יכולנו לחזור בזמן, לא היינו מסקרים את קמפיין טראמפ באותה דרך", באתר גלובס, 7 במרץ 2017 מיכל גלנטי, ‏הלאונג' בכירי תעשיית הטלוויזיה עושים את ירושלים, באתר מעריב אונליין, 7 במרץ 2017 מיה אשרי, יש לה 12 מיליארד דולר לקבוע מה תראו בטלוויזיה, באתר ynet, 22 באוגוסט 2024 יונתן ריגר, ‏מה באמת חושבים ב-CNN על טראמפ?, באתר ‏מאקו‏, 12 במרץ 2019 יונתן כיתאין, ‏"התקשורת צריכה לחשוב איך קרה שכל-כך שונאים אותה", באתר גלובס, 13 במרץ 2018 נתי טוקר, איתן אבריאל, "יותר מדי אנשים סומכים על הפיד שלהם ברשתות החברתיות - שכולל חדשות שגויות ומגוחכות", באתר TheMarker‏, 3 במרץ 2017 דוד ורטהיים‏, כנס INTV: "היוצר יותר חשוב מתוכן התכנית", באתר וואלה, 11 בנובמבר 2012 שגיא בן נון‏, יו לורי: "יש היום הרבה יותר מדי טלוויזיה", באתר וואלה, 7 במרץ 2017 מערכת ערוץ התרבות, ‏"נתניהו יכול להיות דמות טובה ב'סימפסונס'", באתר ‏מאקו‏, 20 בפברואר 2017 אבשלום חלוץ, הקומיקאית שמתקשה לספר בדיחה על המציאות בעידן טראמפ, באתר הארץ, 2 במרץ 2017 "צחקו עליי, שאלו אותי מי אלו הקרדשיאנס?", באתר ‏מאקו‏, 14 במרץ 2019 אלכסנדר כץ, אבי ניר: "ישראל הפכה לגורם אינטגרלי בתעשיית התוכן הבינ"ל", באתר אייס, 10 במרץ 2019 זוהר ישראל, ‏"חשוב לי לעבוד עם האנשים הכי מוכשרים שאני מכיר, והרבה מהם ישראלים", באתר ‏מאקו‏, 15 במרץ 2015 מערכת tvbee, ‏בכורת "אוטונומיות": הסדרה הדיסטופית שמתארת ישראל מפולגת ומשוסעת, באתר ‏מאקו‏, 12 במרץ 2018 שלי פריצקר, "חטופים" הישראלית תשודר ברשת סקיי הבריטית, באתר כלכליסט, 21 בפברואר 2012 דוד ורטהיים‏, השבוע של קשת: "חטופים" נמכרה להודו; "סטוקהולם" תככב בטורונטו, באתר וואלה, 16 באוגוסט 2018 JTA, Marcy Oster, Israeli show 'Prisoners of War' named NY Times top international show of the decade - U.S. News, Haaretz, ‏23 בדצמבר 2019 אמילי נוסבאום, ניו יורקר, ‏מעוררת רגשית מבלי להציע תקוות שווא: "הנערים" היא הישג נדיר, באתר ‏מאקו‏, 8 באוקטובר 2019 איתי שטרן, "הנערים" ו"מילים נרדפות" בין סדרות וסרטי השנה של "ניו יורק טיימס", באתר הארץ, 4 בדצמבר 2019 וואלה תרבות‏, "חטופים" נבחרה לסדרת העשור של הניו יורק טיימס, "פאודה" מקום 8, באתר וואלה, 21 בדצמבר 2019 צפו: הסדרה "להיות איתה" בגרסה מפתיעה – mako, נבדק ב-2019-10-12 מערכת tvbee, ‏להיות גם איתה: רשת ABC תפיק גירסה אמריקאית ל"להיות איתה", באתר ‏מאקו‏, 18 באוקטובר 2018 רן בוקר, רשמית: "להיות איתה" של אסי עזר תשודר ברשת ABC, באתר ynet, 12 במאי 2019 אייס, להיות איתה בחו"ל: איך נראית הגרסה האמריקאית לרותם סלע?, באתר אייס, 9 בינואר 2020 סמדר שילוני, "היפה והאופה": משחזר את הקסם של "להיות איתה", באתר ynet, 14 באפריל 2020 מערכת tvbee, ‏עם הפנים לחו"ל, באתר ‏מאקו‏, 9 בינואר 2020 רז שכניק, סדרת הדרמה "בשבילה גיבורים עפים" נמכרה לנטפליקס, באתר כלכליסט, 15 באוקטובר 2018 ציוץ של (19) X \ Yonatan Kitain ב-X: "קשת נערכת להפיק אדפטציה אמריקאית ל"בשבילה גיבורים עפים", על רקע הצלחת הסדרה. ברשת החברתית אקס (טוויטר), 6 ביוני 2018 וואלה תרבות‏, גאווה מקומית: "בשבילה גיבורים עפים" נמכרה לאפל ותזכה לרימייק בינלאומי, באתר וואלה, 16 ביולי 2020 מעריב אונליין, ‏הצלחה כפולה: "כפולים" נמכרה לסטרימינג של אפל העולמית לרימייק אמריקאי, באתר מעריב אונליין, 31 ביולי 2019 שגיא בן נון‏, אומה תורמן תככב בעיבוד בינלאומי לסדרה "כפולים" של קשת, באתר וואלה, 11 במרץ 2020 גילי איזיקוביץ, שני פרקים של "פלפלים צהובים" יוקרנו באו"ם לציון יום המודעות לאוטיזם, באתר הארץ, 6 באפריל 2011 רן בוקר, "פלפלים צהובים" תשודר בארצות הברית, באתר ynet, 13 ביולי 2016 הפלפלים כובשים את אמריקה, באתר ynet, ‏14 ביולי 2016 Peter White, Peter White, Autism Drama ‘The A Word’ Set For U.S. Broadcast Remake As Israel’s Keshet Doubles Down On U.S. Development, Deadline, ‏13 ביוני 2019 (באנגלית) "פלפלים צהובים" של קשת ממשיכה בתנופה הבינלאומית, באתר ערוץ 7, 26 בפברואר 2020 דוד ורטהיים, ‏"פלפלים צהובים" של קשת בגרסתה הבריטית מקבלת ספין אוף של BBC, באתר גלובס, 25 באוגוסט 2020 שירי דובר, ‏היינו קודרים קודם: מה מפריע ללשכת רואי החשבון בקמפיין משרד האוצר, באתר גלובס, 7 באוגוסט 2020 כסף חדש, באתר ynet, ‏25 באוגוסט 2017 מתן אברמוביץ', עכבר העיר אונליין, "רמזור" זכתה בפרס האמי הבינלאומי, באתר הארץ, 23 בנובמבר 2010 מערכת ערוץ התרבות, ‏עוד נציגים בארה"ב: "סברי מרנן" נמכרה ל-TBS, באתר ‏מאקו‏, 8 במאי 2014 רותה קופפר, גלריה, הארץ, לא רק "מסודרים" כובשים את חו"ל, באתר הארץ, 2 באוקטובר 2007 דבורית שרגל, חגי לוי על מכירת הסדרה "בטיפול" ל-HBO האמריקאית: "הכיף היה שלא הייתי צריך למכור, הם רצו לקנות", באתר TheMarker‏, 27 באוקטובר 2006 ציוץ של (19) X \ Raz Shechnik ב-X: "פלטפורמת הבידור האמריקנית טופיק של פירסט לוק מדיה רכשה מקשת אינטרנשיונל את הסדרות כיפת ברזל, שטוקהולם ואוטונומיות. ישודרו לקהל בארה״ב ובקנדה בגרסת המקור, כלומר בעברית ברשת החברתית אקס (טוויטר), 24 בנובמבר 2019 אביבה קרול, ‏"הכספת" ו"הכספת און-ליין" נמכרו לבריטניה, באתר גלובס, 20 במאי 2002 אנדרה טבקוף, ‏אחרי שעשה הכול כדי להביא את האירוויזיון לארץ, יואב צפיר מתחיל לחפש את הפורמט הבא, באתר גלובס, 6 באפריל 2019 ערן סויסה, "אביב או אייל" תגיע לגאורגיה, באתר ישראל היום, 17 בפברואר 2019 ענת ביין-לובוביץ', ‏כל הפרטים על הריאליטי השאפתני של קשת נחשפים: האם "2025" יצדיק השקעה של 60-80 מיליון שקל?, באתר גלובס, 5 בפברואר 2019 לי-אור אברבך, ‏השעשועון "בום" של קשת הגיע לראש טבלת הצפייה בספרד, באתר גלובס, 14 בספטמבר 2014 BOOM הישראלית הושקה בארה"ב, באתר ynet, 28 ביוני 2015 רועי אבן, ‏השעשועון הישראלי שהגיע עד איראן, באתר ‏מאקו‏, 7 בפברואר 2021 ערן סויסה, "לאהוב את אנה" נמכר לאירופה, באתר ישראל היום, 3 בספטמבר 2019 לי-אור אברבך, ‏"היורש" עם אורי גלר יעלה בקרוב בגירסה שבדית, באתר גלובס, 7 בדצמבר 2010 לי-אור אברבך, ‏השעשועון "נראה אותך" של קשת זוכה להצלחה בפסטיבל מיפ, באתר גלובס, 15 באפריל 2010 רועי גולדנברג, ‏השעשועון "נראה אותך" של קשת ויגאל שילון נמכר לרשת TBS, באתר גלובס, 13 בינואר 2013 אלכסנדר כץ, השקה מוצלחת ל'נראה אותך' בארה"ב: יותר מ-2 מיליון איש צפו בתכנית ב-TBS, באתר אייס לי-אור אברבך, ‏הפורמטים של "חטופים" ו"נראה אותך" נמכרו לברזיל, באתר גלובס, 16 בדצמבר 2013